text: жартытөбе ауылдық округі түркістан облысы созақ ауданындағы әкімшілік бірлік. құрамына жартытөбе, аққолтық, бабата, таскөмірсай ауылдары кіреді. орталығы жартытөбе ауылы. 2009 жылғы санақ қорытындысы бойынша округтегі халық саны 3305 адамды құрады. орта мектеп, емхана, фап, балабақшасы, ауылдық клуб, кітапхана, қазпошта бөлімшесі, байланыс бөлімшесі, телестанция бар. “1-май” ауылдық кеңесі төрағасы болып тайлақбаев бейсен қызмет атқарды. ауылдық кеңес төрағалары болып есжанов баймұса (1962-1975 жылдары), жақсыбаева рабиха (1975-1976 жылдары), байділдаев сағынтай (1976-1980 жылдары), төлебаева бибі (1980-1985 жылдары), алтеков сержан (1985-1992 жылдары) қызмет атқарды. ауыл әкімі болып алтеков сержан 1992 жылдан бері қызмет атқаруда. “1-май” ауылдық кеңесіне қарасты колхоздар және олардың төрағалары туралы мынадай деректер бар. үштөбе атындағы колхозда тоғызбаев тұран (1947-1948 жылдары), мықтыбаев жұмабек (1948-1950 жылдары), рақышов асқар (1950-1952 жылдары) төраға болды. “1-май” атындағы колхозда иманқұлов алтек (1942-1944 жылдары), оқшиев жайық дейін) төраға болды. сталин атындағы колхозда сауқауов темірәлі (1948-1952 жылдары) басшылық жасады. “жаңатілек” колхозында ақбергенов серікбай (1943-1948 жылдары), жанкеев аштархан (1949-1952 жылдары) төраға болды. 1952 жылы колхоздар біріктіріліп, іріленді және сталин атындағы колхоз болып аталды. оның төрағалары болып рахышов асқар (1952-1954 жылдары), айқожаев бұзау (1954-1956 жылдары), есенсариев ысқақ (1953-1957 жылдары) қызмет атқарды. 1957-1962 жылдары аралығында сталин атындағы колхоз калинин атындағы совхозының құрамында болған. 1962 жылы жартытөбе кеңшары құрылғанда директорлары болып малдыбеков слабек (1962-1967 жылдары), мырзахметов исабек (1967-1978 жылдары), исаев өмірбай (1978-1987 жылдары), жүсіпов әбіл (1987-1989 жылдары), мұсабеков сағынтай (1989-1991 жылдары), еспенбетов қабылбек (1991-1994 жылдары) қызмет атқарған.